**MODALITĂȚILE DE REALIZARE**

**a comunicării electronice între beneficiarii dreptului la indemnizaţia de şomaj, ai măsurilor de stimulare a angajatorilor finanţate din bugetul asigurărilor pentru şomaj, ai sumelor necesare pentru plata indemnizaţiei acordate ca urmare a reducerii sau întreruperii temporare a activității total sau parţial ca urmare a efectelor epidemiei COVID-19, precum şi ai măsurilor active de sprijin imediat pentru angajatorii a căror activitate a fost redusă sau întreruptă total sau parţial ca urmare a efectelor răspândirii coronavirusului SARS-CoV-2 finanţate din bugetul asigurărilor pentru şomaj și Agenția Judeteana pentru ocuparea forței de muncă Olt**

Începând cu data de 15 august 2020 comunicarea electronică între beneficiarii dreptului la indemnizaţia de şomaj, ai măsurilor de stimulare a angajatorilor finanţate din bugetul asigurărilor pentru şomaj, ai sumelor necesare pentru plata indemnizaţiei acordate ca urmare a reducerii sau întreruperii temporare a activității total sau parţial ca urmare a efectelor epidemiei COVID-19, precum şi ai măsurilor active de sprijin imediat pentru angajatorii a căror activitate a fost redusă sau întreruptă total sau parţial ca urmare a efectelor răspândirii coronavirusului SARS-CoV-2 finanţate din bugetul asigurărilor pentru şomaj și Agenția Judeteana pentru Ocuparea Forței de Muncă Olt(AJOFM Olt) se realizează în următoarele modalități:

a) poșta electronică (e-mail);

b) platforma http://aici.gov.ro;

c) serviciul on-line care va fi funcțional pe site-ul ANOFM de la o dată care va fi anunțată.

**a) Comunicarea prin poșta electronică**

Comunicarea prin poștă electronică se utilizează în vederea acordării dreptului la indemnizație de șomaj precum și a măsurilor de stimulare a angajatorilor finanţate din bugetul asigurărilor pentru şomaj în condițiile Legii nr.76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare, Legii nr.279/2005 privind ucenicia la locul de muncă, republicată, cu modificările şi completările ulterioare, Legii nr.335/2013 privind efectuarea stagiului pentru absolvenţii de învăţământ superior, cu modificările şi completările ulterioare și Legii nr.72/2007 privind stimularea încadrării în muncă a elevilor și studenților, cu modificările ulterioare, și se realizează prin intermediul adreselor de poștă electronică alocata *Agentiei Judetene pentru Ocuparea Fortei de Munca OLT :*

 *olt@* anofm.gov.ro

**Etape:**

1) Identificarea formularelor necesare si a documentelor necesar a fi depuse potrivit dispozițiilor legale incidente pe site-ul Agenției Naționale pentru Ocuparea Forței de Muncă (www. anofm.ro);

2) Descărcarea formularelor necesare de pe site-ul www. anofm.ro;

3) Completarea formularelor descărcate, semnarea cu semnătură olografă sau cu semnătura electronică extinsă, datarea, scanarea documentelor semnate olograf și salvarea în format .JPEG, .JPG, .PNG sau .PDF;

4) Transmiterea formularelor și documentelor identificate ca fiind necesare se face la adresa de poștă electronică alocata AJOFM Olt: olt@anofm.gov.ro. În e-mailul prin care sunt transmise formularele și documentele menționate, beneficiarul își va exprima în scris acordul referitor la derularea prin intermediul poștei electronice a procedurii de acordare a dreptului /măsurii de stimulare a ocupării forței de muncă solicitate;

5) Confirmarea de către AJOFM OLT a primirii formularelor și documentelor transmise;

6) Verificarea formularelor și documentelor transmise, înregistrarea la registratura AJOFM OLT și comunicarea recipisei conținând numărul de înregistrare, semnată electronic de persoanele cu atribuții din cadrul **AJOFM OLT** la adresa de poștă electronică de la care au fost transmise precum și a unei liste cu documentele în format electronic primite de AJOFM OLT;

7) În situația identificării unor inadvertenţe între informaţiile din documentele transmise şi cele din bazele de date ale altor instituţii la care **AJOFM OLT** are acces pentru verificarea îndeplinirii de către beneficiari a condițiilor prevăzute de dispozițiile legale incidente sau în cazul în care informaţiile din documentele transmise sunt incomplete, nu sunt lizibile sau pe baza acestora nu se poate determina îndeplinirea condiţiilor prevăzute de dispozițiile legale incidente, **AJOFM OLT** solicită prezentarea beneficiarului la sediul acesteia, pe baza programării prealabile;

8) În situația în care se constată că beneficiarul a transmis toate documentele necesare potrivit dispozițiilor legale incidente iar acestea sunt conforme, sub aspectul corectitudinii şi veridicității datelor înscrise, **AJOFM OLT** solicită prezentarea beneficiarului la sediul acesteia, pe baza programării prealabile, pentru verificarea identității și înmânarea deciziei/dispoziției privind soluționarea cererii de acordare a dreptului/măsurii de stimulare a ocupării forței de muncă solicitate.

**Programarea prealabilă**

În situația în care beneficiarul se prezintă la sediul **AJOFM OLT**, aceasta are obligația de a-l înștiința despre posibilitatea de a utiliza comunicarea electronică pentru acordarea dreptului /măsurii de stimulare a ocupării forței de muncă solicitate. Dacă beneficiarul refuză să utilizeze comunicarea electronică, **AJOFM OLT** preia cererea, formularele și documentele beneficiarului sau, după caz, îl programează într-o zi și la o oră stabilite de comun acord în vederea depunerii acestora.

În vederea clarificării situațiilor în care se identifică unele inadvertenţe între informaţiile din documentele transmise şi cele din bazele de date ale altor instituţii la care **AJOFM OLT** are acces pentru verificarea îndeplinirii de către beneficiari a condițiilor prevăzute de dispozițiile legale incidente sau în cazul în care informaţiile din documentele transmise sunt incomplete, nu sunt lizibile sau pe baza acestora nu se poate determina îndeplinirea condiţiilor prevăzute de dispozițiile legale incidente, **AJOFM OLT** solicită prezentarea beneficiarului la sediul acesteia și îl programează într-o zi și la o oră stabilite de comun acord, dar nu mai târziu de 5 zile lucrătoare de la primirea documentelor în format electronic.

În vederea înmânării deciziei/dispoziției deciziei/dispoziției privind soluționarea cererii de acordare a dreptului/măsurii de stimulare a ocupării forței de muncă solicitate, beneficiarul va fi programat într-o o zi și la o oră stabilite de comun acord.

**b) Comunicarea prin intermediul platformei http://aici.gov.ro**

Comunicarea prin intermediul platformei http://aici.gov.ro se utilizează pentru:

a) solicitarea sumelor necesare pentru plata indemnizaţiei acordate ca urmare a reducerii sau întreruperii temporare a activității total sau parţial ca urmare a efectelor epidemiei COVID-19 - art.X din Ordonanța nr.92/2020 pentru instituirea unor măsuri active de sprijin destinate angajaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru modificarea unor acte normative

b) solicitarea măsurilor active de sprijin imediat pentru angajatorii a căror activitate a fost redusă sau întreruptă total sau parţial ca urmare a efectelor răspândirii coronavirusului SARS-CoV-2 finanţate din bugetul asigurărilor pentru şomaj - art.I și art.III din Ordonanța nr.92/2020.

Pentru interacțiunea persoanelor juridice cu AJOFM Olt prin intermediul platformei aici.gov.ro este disponibil un ghid de utilizare care se poate consulta accesând linkul: https://aici.gov.ro/docs/Ghid-de-Utilizare.pdf .

**c) Comunicarea prin serviciul on-line**

Comunicarea electronică prin serviciul on-line se va asigura de la data la care acesta va fi implementat pe site-ul Agenției Naționale pentru Ocuparea Forței de Muncă și se utilizează în relația dintre beneficiari și AJOFM Olt în vederea acordării drepturilor și măsurilor de stimulare a ocupării forței de muncă finanțate din bugetul asigurărilor pentru șomaj.

Prin serviciul on-line se vor putea încărca documente aferente drepturilor și măsurilor menționate.

Accesul la serviciile on-line se va face pe bază de înregistrare şi autentificare cu nume de utilizator și parolă.

Pentru aceasta, se va accesa interfaţa dedicată, se vor completa datele necesare şi se vor crea electronic nume de utilizatori şi parola.

**Protecția datelor cu caracter personal**

În realizarea comunicării electronice conform celor stabilite prin prezenta, AJOFM Olt au obligația de a respecta prevederile Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) precum și prevederile legislației naționale incidente în materia prelucrării datelor cu caracter personal